**Minimalni kriteriji za odabir mentora na doktorskim studijima Sveučilišta Sjever**

1. **Opći uvjeti:**

* mentor mora imati doktorat znanosti i biti izabran u znanstveno zvanje;
* mora imati najmanje dvije godine poslijedoktorskog iskustva;
* mora biti voditelj (suvoditelj, partner ili suradnik) domaćeg ili međunaordnog projekta ili biti na drugi način u mogućnosti osigurati podršku za provedbu znanstvenih istraživanja;
* mentor ne može biti osoba za koju je utvrđeno da je svojim ponašanjem povrijedila odredbe Etičkog kodeksa Sveučilišta Sjever;
* ukoliko mentor nije zaposlenik Sveučilišta Sjever, mentor se obvezuje sa Sveučilištem potpisati ugovor o suradnji;
* ukoliko je mentor inozemni znanstvenik, doktorandu se dodjeljuje komentor sa Sveučilišta Sjever, tzv. model združenog mentoriranja;
* prije preuzimanja prvog samostalnog mentorstva, mentor je prošao neku vrstu osposobljavanja (komentorstvo, radionice ili dr.).

1. **Dodatni uvjeti:**

* znanstvena aktivnost mentora u posljednjih pet godina mora biti takva da znanstvenim radom zadovoljava uvjete iz važećeg Pravilnika o uvjetima za izbor u znanstvena zvanja (NN 28/17) za izbor u znanstveno zvanje znanstvenog suradnika u odgovarajućem području odnosno polju znanosti (društvene i humanističke znanosti, tehničke znanosti, interdisciplinarna područja znanosti i umjetnosti);
* do 30. rujna 2019. mogu se, alternativno, primjenjivati uvjeti za izbor u znanstveno zvanje znanstvenog suradnika u odgovarajućem području odnosno polju znanosti iz Pravilnika o uvjetima za izbor u znanstvena zvanja (NN 84/05, 100/06, 138/06, 120/07, 71/10. 116/10 i 38/11);
* u slučaju da su uvjeti i sredstva za doktoranda osigurana iz kompetitivnih izvora, nije potrebno udovoljavati kriterijima za mentore.

1. **Ostale napomene:**

* doktorand odabire mentora do kraja prve godine studija ispunjavanjem Obrasca 2 *Prijedlog za imenovanje mentora*;
* uz popunjeni Obrazac 2 mentor prilaže dokument *Kompetencije mentora* (slobodna forma, ne postoji unificirani obrazac) u kojem opisuje dodatne i opće uvjete za odabira mentora;
* kompetencije mentora procjenjuje Vijeće doktorskog studija te potvrđuje imenovanje mentora;
* konačnu odluku o imenovanju mentora donosi Senat Sveučilišta Sjever.